ארצות הברית במשחקים האולימפיים

ארצות הברית משתתפת במשחקים האולימפיים מאז חידושם בעת החדשה, באולימפיאדת אתונה (1896). היא נעדרה מהם מאז רק פעם אחת, כשהחרימה את אולימפיאדת מוסקבה (1980), במחאה על הפלישה הסובייטית לאפגניסטן. לחרם זה הצטרפו 64 מדינות נוספות. במשחקי החורף האולימפיים השתתפה ארצות הברית ברציפות מאז היווסדם, באולימפיאדת שאמוני (1924).

הספורטאים האמריקאים זכו ב-2,758 מדליות במשחקי הקיץ, מהן 1,102 מדליות זהב. ארצות הברית מוליכה את טבלת המדליות של כל הזמנים בהפרש ניכר מהבאות אחריה. מבין 29 האולימפיאדות בהן השתתפה, ב-19 דורגה במקום הראשון, ב-8 דורגה במקום השני ובשתיים דורגה במקום השלישי.

הענפים בהם השיגו הספורטאים האמריקאים את מרב המדליות הם אתלטיקה (862 מדליות, מהן 358 מדליות זהב) ושחייה (607 מדליות, מהן 265 מדליות זהב). בשני ענפים אלה מוליכה ארצות הברית את טבלאות המדליות של כל הזמנים, כמו גם ב-13 ענפים נוספים: היאבקות (145 מדליות, מהן 57 מדליות זהב), קליעה (121, 58), אגרוף (118, 50), חתירה (91, 34), כדורסל (32, 27), טניס (41, 21), כדורעף חופים (11, 7), כדורגל (9, 5), גולף (14, 6), סופטבול (5, 3), גלישת גלים (2, 2), רוקט (3, 1) וז'ו דה פאם (1, 1). בשמונהה ענפים נוספים מדורגת במקום השני בטבלאות המדליות של כל הזמנים: התעמלות מכשירים (אחרי ברית המועצות), קפיצה למים (אחרי סין), שיט ומשיכת חבל (אחרי בריטניה), קשתות (אחרי קוריאה הדרומית), שחייה צורנית (אחרי רוסיה), כדורמים (אחרי הונגריה), ולקרוס (אחרי קנדה). בהרמת משקולות, כדורעף, בייסבול ופולו מדורגת ארצות הברית במקום השלישי, בטאקוונדו, רוגבי, וסקייטבורדינג במקום הרביעי. ברכיבה במקום החמישי. 

חמשת הענפים האולימפיים היחידים שנערכים בהם תחרויות כיום, ושהאמריקאים טרם זכו בהם במדליות הם בדמינטון, התעמלות אמנותית, טניס שולחן, טרמפולינה וכדוריד.

במשחקי החורף מדורגת ארצות הברית במקום השני בטבלת המדליות של כל הזמנים, אחרי נורווגיה, עם 330 מדליות, מהן 114 מדליות זהב. הענף המעוטר ביותר הוא החלקה מהירה (71 מדליות, מהן 30 מדליות זהב), בו מדורגת ארצות הברית במקום השני אחרי הולנד. אחריו ענף הסקי אלפיני (48 מדליות, מהן 17 מדליות זהב), ובו מדורגת ארצות הברית במקום השלישי, אחרי אוסטריה ושווייץ. בשלושה ענפים מוליכה ארצות הברית את טבלת המדליות: החלקה אומנותית (54 מדליות, מהן 17 מדליות זהב), גלישת שלג (35, 17), וסקלטון (8, 3). בענף סקי חופשי (33, 11) ארצות הברית מדורגת במקום השני. בשני ענפים מדורגת ארצות הברית במקום השלישי: מזחלות (אחרי גרמניה ושווייץ) והוקי קרח (אחרי קנדה וברית המועצות), ובענף החלקה מהירה במסלול קצר היא מדורגת במקום הרביעי. ענף החורף היחיד בו מתקיימות תחרויות כיום, ושאף ספורטאי אמריקאי לא זכה בו במדליה אולימפית הוא ביאתלון.

אירוח המשחקים
ארצות הברית אירחה את המשחקים האולימפיים שמונה פעמים: ארבע פעמים אירחה את משחקי הקיץ וארבע פעמים אירחה את משחקי החורף.

 אולימפיאדה  עיר מארחת  מועד  משלחות  משתתפים  אירועים אולימפיאדת הקיץ 1904  סנט לואיס, מיזורי  1 ביולי - 23 בנובמבר  12  651  91 אולימפיאדת החורף 1932  לייק פלאסיד, ניו יורק  4 - 5 בפברואר  17  252  14 אולימפיאדת הקיץ 1932  לוס אנג'לס, קליפורניה  30 ביולי - 14 באוגוסט  37  1332  117 אולימפיאדת החורף 1960  סקוו ואלי, קליפורניה  18 - 28 בפברואר  30  665  27 אולימפיאדת החורף 1980  לייק פלאסיד, ניו יורק  13 - 24 בפברואר  37  1072  38 אולימפיאדת הקיץ 1984  לוס אנג'לס, קליפורניה  28 ביולי - 12 באוגוסט  140  6829  221 אולימפיאדת הקיץ 1996  אטלנטה, ג'ורג'יה  18 ביולי - 4 באוגוסט  197  10318  271 אולימפיאדת החורף 2002  סולט לייק סיטי, יוטה  8 - 24 בפברואר  77  2399  78

אירוח משחקי הקיץ
שמאל|ממוזער|250px|שדה פרנסיס, במהלך אולימפיאדת סנט לואיס
שמאל|ממוזער|250px|טקס הפתיחה של אולימפיאדת לוס אנג'לס (1984)
שמאל|ממוזער|250px|הדגל האולימפי באצטדיון האולימפי באטלנטה
שמאל|ממוזער|250px|נשיא ארצות הברית, ג'ורג' ווקר בוש, מנופף לקהל בטקס הפתיחה של אולימפיאדת סולט לייק סיטי
העיר האמריקנית הראשונה שאירחה את משחקי הקיץ הייתה סנט לואיס, ב-1904. בתחילה נבחרה העיר שיקגו, אלא שבאותה שנה נערכה בסנט לואיס תערוכת רכישת לואיזיאנה, לציון מאה שנים לרכישת לואיזיאנה. מארגני התערוכה, הודיעו כי בכוונתם לקיים תחרות ספורט בינלאומית משל עצמם, וכדי שלא לפגוע במשחקים החליט פייר דה קוברטן להעבירם לסנט לואיס. בשל התמשכות המשחקים על פני חודשים רבים ובשל עלויות הנסיעה הכבדות, כ-80% מהספורטאים שהשתתפו במשחקים היו אמריקאים, ורק 11 מדינות נוספות שלחו ספורטאים למשחקים.

לוס אנג'לס אירחה את המשחקים פעמיים, ב-1932 וב-1984. בשני המקרים הייתה מועמדת יחידה: בפעם הראשונה היה זה בשל השפל הכלכלי הגדול, שהרתיע ערים מלהציג את מועמדותן, ובפעם השנייה היה זה לאחר שהמועמדת השנייה, טהראן, הסירה את מועמדותה. אטלנטה נבחרה לארח את המשחקים של 1996, לאחר שגברה על אתונה, טורונטו, מלבורן, מנצ'סטר ובלגרד.

ערים אמריקניות רבות התמודדו על אירוח המשחקים לאורך השנים, אך לא נבחרו:
 אטלנטה. בטרם זכתה באירוח משחקי 1996, התמודדה אטלנטה על אירוח המשחקים ב-1920, לצד שש מועמדות נוספות שהפסידו לאנטוורפן.
 בולטימור. בולטימור הציגה את מועמדותה לאירוח המשחקים ב-1948, אך האירוח נמסר ללונדון ללא הצבעה.
 דטרויט. דטרויט התמודדה על אירוח המשחקים 8 פעמים ברציפות בין שנות ה-40 לשנות ה-70, אך נכשלה בכולן. בהתמודדות הראשונה, על אירוח המשחקים של 1944 (שבוטלו בסופו של דבר, בשל מלחמת העולם השנייה), דורגה במקום השלישי, אחרי לונדון ורומא. ב-1948 התמודדה בשנית, אך האירוח נמסר ללונדון ללא הצבעה. ב-1952 התמודדה בשלישית, ודורגה במקום החמישי, אחרי הלסינקי, לוס אנג'לס, מינאפוליס ואמסטרדם. ב-1956 דורגה במקום הרביעי, אחרי מלבורן, בואנוס איירס ולוס אנג'לס. במכרז לאירוח המשחקים של 1960 דורגה דטרויט במקום השלישי, אחרי רומא ולוזאן, ובשתי ההתמודדויות הבאות דורגה במקום השני, אחרי טוקיו (1964) ומקסיקו סיטי (1968). התמודדותה האחרונה, והשמינית ברציפות, הייתה על אירוח המשחקים של 1972. היא דורגה במקום הרביעי, אחרי מינכן, מדריד ומונטריאול.
 לוס אנג'לס. בטרם זכתה באירוח משחקי 1932, התמודדה לוס אנג'לס על אירוח המשחקים ב-1924, לצד ארבע מועמדות נוספות שהפסידו לפריז, וכן על אירוח המשחקים ב-1928, התמודדות בה הפסידה לאמסטרדם. היא הגישה את מועמדותה פעם נוספת, לאירוח משחקי 1948, אך האירוח נמסר ללונדון ללא הצבעה. ב-1952 דורגה במקום השני (יחד עם מינאפוליס), אחרי הלסינקי וב-1956 דורגה במקום השלישי אחרי מלבורן ובואנוס איירס. אחרי 20 שנה ניסתה שוב להתמודד, על אירוח המשחקים של 1976, אך דורגה במקום השלישי, אחרי מונטריאול ומוסקבה. ב-1980 הייתה המועמדת היחידה לצדה של מוסקבה, שזכתה באירוח. בשנת 2015 הציגה את מועמדות לאירוח המשחקים בשלישית, ב-2024.
 מינאפוליס. מינאפוליס הציגה את מועמדותה לאירוח המשחקים ב-1948, אך האירוח נמסר ללונדון ללא הצבעה. ב-1952 דורגה במקום השני (יחד עם לוס אנג'לס), אחרי הלסינקי, וב-1956 קיבלה קול אחד בלבד.
 ניו יורק. ניו יורק התמודדה על אירוח משחקי 2012, ודורגה במקום הרביעי, אחרי לונדון, פריז ומדריד.
 סן פרנסיסקו. סן פרנסיסקו התמודדה על אירוח המשחקים פעם אחת, במכרז לאירוח משחקי 1956, אך לא קיבלה אף קול.
 פילדלפיה. פילדלפיה התמודדה על אירוח המשחקים ב-1920, לצד שש מועמדות נוספות שהפסידו לאנטוורפן. בהצבעה על אירוח המשחקים של 1952 לא קיבלה אף קול, ובהצבעה על אירוח משחקי 1956 קיבלה קול אחד בלבד.
 קליוולנד. קליוולנד התמודדה על אירוח המשחקים של 1916 (שלא נערכו לבסוף, בשל מלחמת העולם הראשונה), לצד חמש מועמדות נוספות שהפסידו לברלין, וכן על אירוח משחקי 1920, שנערכו בסופו של דבר אנטוורפן.
 שיקגו. שיקגו הייתה אמורה לארח את משחקי 1904, אך אלה הועברו לסנט לואיס. היא התמודדה על אירוח משחקי 1952 ו-1956, אך בשני המכרזים דורגה במקום השישי, עם קול אחד בלבד. במכרז על אירוח משחקי 2016 דורגה במקום הרביעי, אחרי ריו דה ז'ניירו, מדריד וטוקיו.

אירוח משחקי החורף
לייק פלאסיד הייתה העיר האמריקנית הראשונה שאירחה את משחקי החורף, משחקי החורף של 1932. לייק פלאסיד גברה על שישה מועמדים אמריקנים נוספים (חלקם לא ערים אלא אתרי טבע) - אגם טאהו, דלות', דנוור,  פארק הר בר , יוסמיטי ואלי ומינאפוליס, וכן על אוסלו ומונטריאול. לייק פלאסיד אירחה גם את משחקי החורף של 1980, לאחר שהייתה המועמדת היחידה. סקוו ואלי אירחה את משחקי החורף של 1960 לאחר שהועדפה על פניהן של אינסברוק (בהפרש של שני קולות), גרמיש-פרטנקירכן, סנט מוריץ וקראצ'י. סולט לייק סיטי אירחה את משחקי החורף של 2002, לאחר שגברה על סיון, אסטרסונד וקוויבק סיטי. דנוור נבחרה לארח את המשחקים ב-1976, לאחר שהועדפה על פניהן של סיון, טמפרה וונקובר, אך במשאל עם שנערך בקולורדו ב-1972 הצביעו רוב התושבים נגד עריכת המשחקים בעיר, והוועד האולימפי הבינלאומי החליט להעבירם לאינסברוק.

לייק פלאסיד התמודדה על אירוח מספר פעמים בהן נכשלה. במכרז לאירוח משחקי החורף של 1948 הפסידה לסנט מוריץ, במכרז לאירוח משחקי החורף של 1952 דורגה במקום השלישי, עם קול אחד בלבד, אחרי אוסלו וקורטינה ד'אמפצו. גם במכרז לאירוח משחקי החורף של 1956 קיבלה קול אחד בלבד, ודורגה במקום הרביעי, אחרי קורטינה ד'אמפצו, מונטריאול וקולורדו ספרינגס. במכרז לאירוח משחקי החורף של 1968 דורגה במקום השישי, אחרי גרנובל, קלגרי, להטי, סאפורו ואוסלו. גם סולט לייק סיטי ידעה כישלונות בטרם נבחרה לאירוח המשחקים. במכרז לאירוח משחקי 1972 דורגה במקום השלישי, יחד עם להטי, אחרי סאפורו ובאנף. במכרז לאירוח משחקי החורף של 1998 דורגה במקום השני, אחרי נאגנו.

ערים אמריקניות נוספות שהתמודדו על אירוח משחקי החורף ללא הצלחה:
 אנקורג' דורגה במקום השישי במכרז לאירוח משחקי 1992, אחרי אלברוויל, סופיה, פאלון, לילהאמר וקורטינה ד'אמפצו. במכרז לאירוח משחקי 1994 דורגה במקום הרביעי, אחרי לילהאמר, אסטרסונד וסופיה.
 קולורדו ספרינגס דורגה במקום השלישי במכרז לאירוח משחקי 1956, אחרי קורטינה ד'אמפצו ומונטריאול.

היסטוריה

עד אמצע המאה ה-20 נהנתה ארצות הברית מדומיננטיות רבה במשחקים האולימפיים, ואף מדינה אחרת לא הצליחה להתחרות בה בהישגיה באופן עקבי. מתוך 11 אולימפיאדות שנערכו עד 1948, דורגה ארצות הברית 8 פעמים בראש טבלאות המדליות, ו-3 פעמים דורגה במקום השני, אחרי המדינה שאירחה את המשחקים (צרפת באולימפיאדת פריז (1900), בריטניה באולימפיאדת לונדון (1908) וגרמניה באולימפיאדת ברלין (1936).

השתתפותה הראשונה של ברית המועצות במשחקים האולימפיים, באולימפיאדת הלסינקי (1952), לאחר שנים ארוכות בהן סירבה לעשות כן, סימנה את סופו של עידן הדומיננטיות האמריקנית במשחקים. היריבות בין המדינות בתקופת המלחמה הקרה הגיעה גם לזירה האולימפית, שנתנה לכל אחת מהן הזדמנות להפגין את עליונותן, ולעיתים גלשה לתקריות שונות, ששיאן בחרמות ההדדיים על אולימפיאדת מוסקבה (1980) ואולימפיאדת לוס אנג'לס. בעשר האולימפיאדות שנערכו מאז החלה ברית המועצות להשתתף במשחקים ועד התפרקותה, ניצבה ארצות הברית ארבע פעמים בראש טבלת המדליות, לעומת שש פעמים שברית המועצות עשתה זאת.

עם התפרקות ברית המועצות וסיום המלחמה הקרה הגיעו לקצם ארבעה עשורים של יריבות בין-גושית במשחקים האולימפיים, והיריבות בין ארצות הברית לבין רוסיה, המדינה הגדולה ביותר שנוצרה מהתפרקות ברית המועצות, הייתה מעתה על רקע ספורטיבי. מאפיין נוסף של חילופי המשטר בגוש המזרחי היה הפסקת השימוש הממוסד בסמים (בפרט סטרואידים אנאבוליים). כתוצאה מהתפתחויות אלה, שבה ארצות הברית להיות המעצמה האולימפית העיקרית. בתוך כך, צמחה במהירות מעצמה אולימפית חדשה, סין, שאף הצליחה לחלוף על פניה באולימפיאדה אותה אירחה, אולימפיאדת בייג'ינג (2008).

משחקי החורף

 מדליות 

לפי אולימפיאדה

באולימפיאדות הקיץ:
 אולימפיאדה זהב כסף ארד סך הכל אולימפיאדת אתונה (1896)  11  7  2  20 אולימפיאדת פריז (1900)  19  14  15  48 אולימפיאדת סנט לואיס (1904)  77  79  78  234 אולימפיאדת לונדון (1908)  23  12  12  47 אולימפיאדת סטוקהולם (1912)  25  19  19  63 אולימפיאדת אנטוורפן (1920)  41  27  27  95 אולימפיאדת פריז (1924)  45  27  27  99 אולימפיאדת אמסטרדם (1928)  22  18  16  56 אולימפיאדת לוס אנג'לס (1932)  41  32  30  103 אולימפיאדת ברלין (1936)  24  20  12  56 אולימפיאדת לונדון (1948)  38  27  19  84 אולימפיאדת הלסינקי (1952)  40  19  17  76 אולימפיאדת מלבורן (1956)  32  25  17  74 אולימפיאדת רומא (1960)  34  21  16  71 אולימפיאדת טוקיו (1964)  36  26  28  90 אולימפיאדת מקסיקו סיטי (1968)  45  28  34  107 אולימפיאדת מינכן (1972)  33  31  30  94 אולימפיאדת מונטריאול (1976)  34  35  25  94 אולימפיאדת מוסקבה (1980) לא השתתפה אולימפיאדת לוס אנג'לס (1984)  83  61  30  174 אולימפיאדת סיאול (1988)  36  31  27  94 אולימפיאדת ברצלונה (1992)  37  34  37  108 אולימפיאדת אטלנטה (1996)  44  32  25  101 אולימפיאדת סידני (2000)  37  24  32  93 אולימפיאדת אתונה (2004)  36  39  26  101 אולימפיאדת בייג'ינג (2008)  36  39  37  112 אולימפיאדת לונדון (2012)  48  26  30  104 אולימפיאדת ריו דה ז'ניירו (2016)  46  37  38  121 אולימפיאדת טוקיו (2020)  39  41  33  113 אולימפיאדת פריז (2024)  40  44  42  126 סך הכל  1,102  875  781  2,758
width="20px"|

באולימפיאדות החורף:
 אולימפיאדה זהב כסף ארד סך הכל אולימפיאדת שאמוני (1924)  1  2  1  4 אולימפיאדת סנט מוריץ (1928)  2  2  2  6 אולימפיאדת לייק פלאסיד (1932)  6  4  2  12 אולימפיאדת גרמיש פרטנקירכן (1936)  1  0  3  4 אולימפיאדת סנט מוריץ (1948)  3  4  2  9 אולימפיאדת אוסלו (1952)  4  6  1  11 אולימפיאדת קורטינה ד'אמפצו (1956)  2  3  2  7 אולימפיאדת סקוו ואלי (1960)  3  4  3  10 אולימפיאדת אינסברוק (1964)  1  2  4  7 אולימפיאדת גרנובל (1968)  1  5  1  7 אולימפיאדת סאפורו (1972)  3  2  3  8 אולימפיאדת אינסברוק (1976)  3  3  4  10 אולימפיאדת לייק פלאסיד (1980)  6  4  2  12 אולימפיאדת סרייבו (1984)  4  4  0  8 אולימפיאדת קלגרי (1988)  2  1  3  6 אולימפיאדת אלברוויל (1992)  5  4  2  11 אולימפיאדת לילהאמר (1994)  6  5  2  13 אולימפיאדת נאגנו (1998)  6  3  4  13 אולימפיאדת סולט לייק סיטי (2002)  10  13  11  34 אולימפיאדת טורינו (2006)  9  9  7  25 אולימפיאדת ונקובר (2010)  9  15  13  37 אולימפיאדת סוצ'י (2014)  9  9  10  28 אולימפיאדת פיונגצ'אנג (2018)  9  8  6  23 אולימפיאדת בייג'ינג (2022)  9  9  7  25 סך הכל  114  121  95  330

לפי ענף

בענפי הקיץ:
 ענף זהב כסף ארד סך הכל  אתלטיקה  358  281  223  862  שחייה  265  191  150  606  קליעה  58  34  29  121  היאבקות  57  46  42  145  אגרוף  50  27  41  118  קפיצה למים  49  47  46  142  התעמלות מכשירים  41  44  42  127  חתירה  34  32  25  91  כדורסל  27  2  3  32  טניס  21  7  13  41  אופניים  20  24  22  66  שיט  19  23  20  62  הרמת משקולות  17  17  12  46  קשתות  14  11  10  35  רכיבה  11  24  20  55  כדורעף חופים  7  2  2  11  סיף  6  12  19  37  קאנו/קיאק  6  6  7  19  גולף  6  3  5  14  שחייה צורנית  5  3  2  10  כדורגל  5  2  2  9  כדורמים  4  6  6  16  כדורעף  4  4  5  13  טאקוונדו  3  2  6  11  סופטבול  3  2  0  5  ג'ודו  2  4  8  14  רוגבי  2  0  1  3  גלישת גלים  2  0  0  2  טריאתלון  1  2  2  5  בייסבול  1  1  2  4 ימין|20px| רוקה  1  1  1  3  משיכת חבל  1  1  1  3  כדורסל 3x3  1  0  1  2 ימין|20px| ז'ו דה פום  1  0  0  1  קרב חמש מודרני  0  6  3  9  סקייטבורדינג  0  2  3  5  טיפוס  0  2  1  3  פולו  0  1  1  2  לקרוס  0  1  0  1  שחייה במים פתוחים  0  1  0  1  הוקי שדה  0  0  2  2  קראטה  0  0  1  1  ברייקינג  0  0  1  1 סך הכל  1,102  874  780  2,756
width="20px"|

בענפי החורף:
 ענף זהב כסף ארד סך הכל  החלקה מהירה  30  22  19  71  סקי אלפיני  17  21  10  48  החלקה אומנותית  17  16  21  54  גלישת שלג  17  8  10  35  סקי בסגנון חופשי  11  13  9  33  בובסלי  8  11  9  28  הוקי קרח  4  12  2  18  החלקה מהירה במסלול קצר  4  7  9  20  סקלטון  3  4  1  8  סקי נורדי משולב  1  3  0  4  סקי למרחקים  1  2  1  4  קרלינג 1  0  1  2  לוז'  0  3  3  6  קפיצות סקי  0  0  1  1 סך הכל  114  122  96  332

ביאור

מדליות אולימפיות במשחקי הקיץ, לפי אולימפיאדה

רשימת נושאי הדגל
 אולימפיאדה  בטקס הפתיחה  בטקס הסיום ספורטאי  ענף  הערות ספורטאי ענף הערות אולימפיאדת לונדון (1908)  ראלף רוז   אתלטיקה  זכה במדליית זהב בהדיפת כדור ברזל, במדליית כסף בזריקת דיסקוס ובמדליית ארד ביידוי פטיש באולימפיאדת סנט לואיס אולימפיאדת סטוקהולם (1912)  ג'ורג' בונהג   אתלטיקה  זכה במדליית כסף בריצת 3 מייל קבוצתית באולימפיאדת לונדון אולימפיאדת אנטוורפן (1920)  פאט מקדונלד   אתלטיקה  זכה במדליית זהב בהדיפת כדור ברזל ובמדליית כסף בהדיפת כדור ברזל בשתי ידיים באולימפיאדת סטוקהולם אולימפיאדת פריז (1924)  פאט מקדונלד   אתלטיקה  זכה במדליית זהב בהדיפת כדור ברזל ובמדליית כסף בהדיפת כדור ברזל בשתי ידיים באולימפיאדת סטוקהולם ובמדליית זהב בזריקת 56 ליברות באולימפיאדת אנטוורפן אולימפיאדת אמסטרדם (1928)  באד האוזר   אתלטיקה  זכה במדליות זהב בהדיפת כדור ברזל ובזריקת דיסקוס באולימפיאדת פריז אולימפיאדת לוס אנג'לס (1932)  מורגן טיילור   אתלטיקה  זכה במדליית זהב בריצת 400 מטר משוכות באולימפיאדת פריז ובמדליית ארד באולימפיאדת אמסטרדם אולימפיאדת ברלין (1936)  אל יוכים   התעמלות  יליד ברלין, זכה במדליות כסף בתרגיל סוס הקפיצות ובתחרות הקבוצתית באולימפיאדת לוס אנג'לס אולימפיאדת לונדון (1948)  רלף קרייג   אתלטיקה  זכה במדליות זהב בריצת 100 מטר ובריצת 200 מטר באולימפיאדת סטוקהולם אולימפיאדת הלסינקי (1952)  נורמן ארמיטאג'   סיף  זכה במדליית ארד באולימפיאדת לונדון אולימפיאדת מלבורן (1956)  נורמן ארמיטאג'   סיף  זכה במדליית ארד באולימפיאדת לונדון אולימפיאדת רומא (1960)  רייפר ג'ונסון   אתלטיקה  זכה במדליית כסף בקרב עשר באולימפיאדת מלבורן אולימפיאדת טוקיו (1964)  פרי אובריאן   אתלטיקה  זכה במדליות זהב בהדיפת כדור ברזל באולימפיאדות הלסינקי ומלבורן, ובמדליית כסף ברומא אולימפיאדת מקסיקו סיטי (1968)  ג'ניס רומרי   סיף  רומרי בת ה-41 הייתה לאישה הראשונה שמשתתפת בשש אולימפיאדות, והראשונה שנשאה את הדגל האמריקני בטקס פתיחה אולימפיאדת מינכן (1972)  אולגה פיקוטובה   אתלטיקה  פיקיטובה ייצגה את מולדתה צ'כוסלובקיה באולימפיאדות קודמות, וזכתה במדליית זהב בזריקת דיסקוס באולימפיאדת מלבורן. במהלך המשחקים התאהבה במיידה הפטיש האמריקני האל קונולי, נישאה לו, והייתה לאזרחית אמריקאית אולימפיאדת מונטריאול (1976)  גארי הול   שחייה זכה במדליית כסף ב-400 מטר מעורב אישי באולימפיאדת מקסיקו סיטי ובמדליית כסף ב-200 מטר פרפר באולימפיאדת מינכן אולימפיאדת לוס אנג'לס (1984)  אדוארד ברק   אתלטיקה  ברק התחרה ביידוי פטיש באולימפיאדת טוקיו וסיים במקום השביעי. הוא נפסל בתחרות המוקדמות לאולימפיאדת מקסיקו סיטי, והחליט לפרוש. ב-1980 החליט לחזור להתאמן, והצליח להגיע להישגים שאפשרו את השתתפותו, 20 שנה אחרי הופעתו האולימפית הקודמת ובגיל 44, באולימפיאדת לוס אנג'לס אולימפיאדת סיאול (1988)  אוולין אשפורד   אתלטיקה  זכתה במדליית זהב בריצת 100 מטר ובמרוץ שליחים ל-100X4 מטר באולימפיאדת לוס אנג'לס אולימפיאדת ברצלונה (1992)  פראנסי לאריו-סמית'   אתלטיקה  לאריו-סמית' בת ה-40 השתתפה במשחקים בפעם החמישית. הישג השיא שלה היה המקום החמישי בריצת 10000 מטר באולימפיאדת סיאול  פיטר וסטברוק   סיף  זכה במדליית ארד באולימפיאדת לוס אנג'לס אולימפיאדת אטלנטה (1996)  ברוס באומגרטנר   היאבקות  זכה במדליות זהב באולימפיאדות לוס אנג'לס וברצלונה ובמדליית כסף באולימפיאדת סיאול  מייקל ר. מאץ   רכיבה  מאץ בן ה-45 זכה במדליית כסף בתחרות הקפיצות הקבוצתית אולימפיאדת סידני (2000)  קליף מיידל   קיאק  מיידל נפצע קשה בתאונה באתר בנייה כשהיה בן 20, וכמעט איבד את רגליו. הוא השתקם והפך לחותר קיאק אולימפי שייצג את ארצות הברית באטלנטה ובסידני  רולון גארדנר   היאבקות  גארדנר זכה במדליית זהב לאחר שגבר בקרב הגמר על המתאבק הרוסי אלכסנדר קרלין, שלא הפסיד קרב מזה 13 שנים, לא איבד נקודה מזה 6 שנים, והיה האלוף האולימפי בשלוש האולימפיאדות הקודמות. אולימפיאדת אתונה (2004)  דון סטיילי   כדורסל  זכתה במדליות זהב עם נבחרת ארצות הברית באטלנטה ובסידני  מיה האם   כדורגל  זכתה במדליות זהב עם נבחרת ארצות הברית באטלנטה ובאתונה, ובמדליית כסף בסידני אולימפיאדת בייג'ינג (2008)  לופז לומונג   אתלטיקה  לומונג, יליד סודאן, איבד את הוריו במלחמת האזרחים, נחטף כשהיה בן 6, והצליח להימלט. הוא שהה במשך עשר שנים במחנה פליטים בקניה, וב-2001 הגיע, כפליט לארצות הברית.  חטונה לוריג   קשתות  זכתה במדליית ארד עם המשלחת המאוחדת באולימפיאדת ברצלונה, ייצגה את גאורגיה באולימפיאדות אטלנטה וסידני, והשתתפה במשחקים בפעם הרביעית, כאמריקנית אולימפיאדת לונדון (2012)  מריאל זגוניס   סיף  זכתה במדליות זהב בחרב באולימפיאדות אתונה ובייג'ינג  בריישון נלון   אתלטיקה  נלון נורה ברגליו ב-2008, והרופאים סברו כי לא יוכל לרוץ יותר. באולימפיאדת לונדון זכה במדליית כסף עם נבחרת השליחים האמריקנית ל-400X4 מטרים אולימפיאדת ריו דה ז'ניירו (2016)  מייקל פלפס   שחייה  זכה ב-23 מדליות אולימפיות בין 2000 ל-2016, יותר מכל ספורטאי אחר בהיסטוריה  סימון ביילס   התעמלות  זכתה ב-5 מדליות באולימפיאדת ריו דה ז'ניירו, מהן 4 מדליות זהבאולימפיאדת טוקיו (2020)אדי אלווארז
וסו בירדבייסבול

 כדורסלסו זכתה עם נבחרת ארצות הברית בחמש מדליות זהב אולימפיות ובארבע אליפויות עולם.קארה וינגר אתלטיקה

ראו גם
 ארצות הברית במשחקים הפאראלימפיים
 ארצות הברית במשחקים האולימפיים לנוער

קישורים חיצוניים

 זוכי מדליות אולימפיות, באתר הוועד האולימפי הבינלאומי
 הוועד האולימפי של ארצות הברית באתר הוועד האולימפי הבינלאומי

הערות שוליים

*
משחקים אולימפיים
קטגוריה:מדינות במשחקים האולימפיים